Thomas Larsen, Frede Øhrgaard og Carsten W. Hansen har skrevet dansk bowlinghistorie ved VM i Abu Dhabi.

Den rød-hvide trio sikrede sig VM-guld efter en dramatisk finale mod bowlingens oprindelsesland, USA. Det er første gang, at de danske herrer slutter på den øverste podieplads ved et VM.

Cifrene vidnede om en tæt dyst, som Danmark vandt 647 mod 638. Forinden havde Danmark i en lige så spændende semifinale besejret Korea 668 mod 662.